Tim Malta | Nimxu 'l quddiem biss jekk nimxu bi spirtu ta' tim – Robert Abela Posted by Partit Laburista on Sunday, January 31, 2021 Il-Prim Ministru Robert Abela saħaq dwar Tim Malta fil-qasam tal-programm b'investiment u l-immigrazzjoni. Meta kien qed jitkellem f'attvità politika f'Tas-Sliema, Abela tenna l-istedina lill-Oppożizzjoni għal politika ta' konverġenza bl-għan li l-Gvern jmur quddiem il-Kummissjoni Ewropea b'vuċi waħda b'tim wieħed – tim Malta. Huwa stqarr li bil-passat il-programm seta' intefa' dubbji fuqu wara li ġew iritirat xi passporti li nxtaraw. Moneyval: saru żbalji qabel u wara l-2013 Abela qal li l-pajjiż se jidħol fi żmien kruċjali bl-investigazzjoni tal-MoneyVal. Stqarr li ma jridx jara aktar minn is-sitwazzjoni fil-futur. Hu saħaq dwar l-importanza li anki f'din il-kwistjoni l-Oppożizzjoni tkun vuċi waħda mal-Gvern. "Din hi stedina ġewmina, fejn hemm kwistjonijiet li jipparalizzaw il-pajjiż ejja ma niddibattux dwarhom għax jkun ta' ġid għal ħadd. Nieħdu pożizzjonijiet kuntrastanti u nagħmlu l-ħsara," stqarr Abela. "Jekk kien hemm xi nuqqasijiet, dawn seħħew ukoll qabel u wara 2013. Il-kwistjoni s'issa mhix minn kellu tort jew raġun," insista Abela. Il-Prim Ministru qal li f'dawn l-aħħar 13 -il xahar, il-Gvern embarka f'numru ta' tbiddil fil-qasam tal-governanza. Din il-ġimgħa ġew ri-allokati 120 persuna Abela saħaq ukoll dwar politika ta' konverġenza dwar l-immigrazzjoni llegali. Huwa stqarr li n-nies fil-Marsa, Ħamrun u San Pawl il-Baħar qed jitkellmu b'mod ċar li pajjiżna 'full-up'. Huwa qal li mhux kumbinazzjoni li f'Malta ilhom ma jidħlu dgħajjes bl-immigranti. Huwa qal li matul din il-ġimgħa, ġew ri-allokati 120 persuna. "Ma nirrepettux l-iżbalji tal-bidu ta' Jannar" Abela qal li l-miżuri ta' restrizzjoni ġodda li se jidħlu fis-seħħ minn għada huma ntenzjonati biex ma tirripettix ruħha s-sitwazzjoni tal-bidu ta' Jannar fejn xi skejjel jagħżlu li ma jiftħux wara l-btajjel tal-Karnival. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60195d3767393_rand.td-a-rec-img{text-align:left}.td_uid_3_60195d3767393_rand.td-a-rec-img img{margin:0 auto 0 0}